OpenLLM-France/wikimedia huggingface dataset:
# Cangas (Pontevedra)

Cangas, també conegut com a Cangas do Morrazo, és un municipi costaner de la província de Pontevedra a Galícia. Pertany a la comarca d'O Morrazo.

## Geografia

Limita amb el mar al sud i oest, amb Moaña a l'est i amb Bueu al nord.
El municipi, amb una les costes més extenses d'Espanya posseeix 38 platges, n'hi ha urbanes com la platja de Rodeira i salvatges com la d'Embarra. Normalment quatre o cinc d'elles, que no solen ser sempre les mateixes, gaudeixen de bandera blava.
Cangas do Morrazo reivindica la propietat de les Illes Cíes pertanyents en l'actualitat al municipi de Vigo però històricament vinculades amb Cangas. Són les principals illes del Parc Nacional de les Illes Atlàntiques de Galícia.

### Parròquies

El municipi està dividit en 5 parròquies:
* Aldán
* Cangas
* Coiro
* Darbo
* O Hío

## Demografia

Evolució de la població de Cangas de 1900 fins a 2007 :
| 1900 | 1930 | 1950 | 1981 | 2001 | 2004 | 2007 |
| 8.011 | 14.418 | 15.334 | 20.798 | 23.756 | 24.643 | 25.402 |

## Cultura

El municipi de Cangas té característiques culturals que difereixen de la resta de poblacions de Galícia. Hi ha danses específiques que s'aparten del folklore i tradició gallecs així com un moviment esportiu, especialment en rem, que ha donat bons atletes. També és rellevant la "moguda" musical punk on s'han format grups de certa rellevància en l'àmbit nacional com Soak, Fíjado Korroído, Malas Pulgas o Parrocha Papuda, Mortos en Vida, Insolbentes. La idiosincràsia pròpia dels cangueses s'ha reflectit en diversos moviments polítics que han organitzat arribant a fer dimitir a la coorporació municipal.

### Esport

Cal destacar l'existència d'una bona cantera de piragüistes com David Cal, guanyador d'una medalla d'or i una de plata als Jocs Olímpics d'Atenes 2004 i dues plates a Pequín 2008, Carlos Pérez Rial, guanyador d'un or a Pequín 2008, i Teresa Portela, campiona del món i d'Europa en diverses ocasions.
Entre els clubs esportius del municipi destaca el Club Balonmano Cangas d'handbol, un dels clàssics de la Lliga Asobal. En futbol, l'equip més important és l'Alondras Club de Fútbol, que juga a la Tercera Divisió. Altres equips són el FC Cruceiro do Hío i el Rápido Bahía CF.

## Personatges il·lustres

* David Cal (1982 -), esportista, or olímpic en piragüisme als Jocs Olímpics d'Estiu de 2004.
* Carlos Pérez Rial (1979 -), esportista, or olímpic en piragüisme als Jocs Olímpics d'Estiu de 2008.
* Teresa Portela (1982 -), esportista, campiona europea i del món de piragüisme.
* Xohán de Cangas (siglo XIV), joglar.

## Referències

* ↑ INE
* ↑ «IGE». Arxivat de l'original el 2009-12-22. [Consulta: 21 gener 2021].

## Enllaços externs

* Pàgina oficial de l'Ajuntament de Cangas Arxivat 2008-03-13 a Wayback Machine.
* Pàgina sobre turisme a Cangas
* Web d'informació sobre Cangas Arxivat 2016-10-24 a Wayback Machine.
* Cangas, Turismeo Rías Baixas Arxivat 2007-09-30 a Wayback Machine.
# Can Carbó (Rupià)

* Per a altres significats, vegeu «Can Carbó».
Can Carbó és una obra de Rupià (Baix Empordà) protegida com a bé cultural d'interès local.

## Descripció

És una de les cases que hi ha adossades a la muralla juntament amb can Nató, can Valls i can Pastor. Casa pairal típica dels segles XVII-XVIII amb façana esgrafiada de temàtica bucòlica i estil barroc. Aquesta façana dona a la plaça d'Avall, situada entre mitgeres, la part posterior dona al carrer indústria.
La casa de quatre crugies està construïda a cavall de la muralla per la banda d'intramurs. A extramurs, una galeria i una construcció lateral configuren un pati en forma de L. L'escala d'accés al primer pis comunica amb un vestíbul que distribueix les diferents dependències, entre elles dues sales amb voltes pintades d'importants dimensions. Les altres estances, també estan decorades amb pintures i mosaics com a paviment. La casa es construí de nova planta en la segona meitat del segle xvii i que s'engrandí i reformà al llarg del segle xviii. La sala principal té una estructura en volta amb vuit llunetes, decorada amb pintures de motius vegetals molt estilitzats i elegants. El mosaic del paviment en beix i vermell i les petites rajoletes esmaltades de l'actual menjador amb una gran varietat de motius: flor de lis, escuts, grifs, efígies és de gran bellesa. És molt interessant la galeria que s'obre al pati situat extramurs de l'antic fossat, feta de maó vist seguint un ritme diferent en els seus dos pisos. Aquesta casa va pertànyer a l'historiador Ramon Abadal.

## Referències

* 1 2 3 4 5 «Can Carbó». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 2 setembre 2015].
# Can Carbonell (Santa Margarida i els Monjos)

Can Carbonell és una obra eclèctica de Santa Margarida i els Monjos (Alt Penedès) inclosa a l'Inventari del Patrimoni Arquitectònic de Catalunya.

## Descripció

Edifici d'habitatges situat dintre del nucli urbà dels Monjos, al peu de la carretera N-340. Fa cantonada amb el carrer Ajuntament, té planta rectangular i consta de planta baixa, dos pisos i terrat. Ambdues façanes mostren una distribució simètrica. L'accés a l'edifici es realitza per la façana lateral, de decoració més senzilla. La façana principal, que s'obre a l'avinguda de Catalunya, presenta tres obertures per planta, amb balcó corregut al primer pis i tres balcons al segon. La construcció es corona amb cornisa i balustrada.

## Història

La construcció d'aquest edifici es va realitzar en la primera dècada del segle xx.

## Referències

* 1 2 «Can Carbonell». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 12 agost 2018].
# Canon EOS 250D

La Canon EOS 250D és una càmera rèflex digital APS-C fabricada per Canon. Aquesta, va ser anunciada el 10 d'Abril de 2019 amb un preu de venta suggerit de 649€, amb l'objectiu Canon EF-S 18-55mm f/4-5.6 IS STM.
És coneguda com a EOS Rebel SL3 a Amèrica, EOS Kiss X10 al Japó i EOS 200D Mark II a Austràlia.
Aquest model va substituir a la Canon EOS 200D.

## Característiques

Igual que la EOS 90D, va ser la primera de la seva línia (EOS 100D, EOS 200D), a treballar amb arxius RAW.CR3 en comptes de .CR2. També és la primera de la seva gamma que grava vídeo 4K 25/30p, però a diferència de la 90D, amb un retall en el centre com passa amb la EOS M50.
Les seves característiques més destacades són:
* Sensor d'imatge CMOS de 24,1 megapíxels
* Processador d'imatge DIGIC 8
* 9 punts d'autoenfocament amb un punt en creu en el centre
* Dual Píxel amb detecció de cara i ulls
* Focus Peaking (Realçat d'enfoc) en el mode d'enfoc manual
* Disparo continu de 5 fotogrames per segon
* Sensibilitat ISO 100 - 25600 (ampliable fis a H: 51200)
* Gravació de vídeo: 4k (amb retall) a 25 fps, 30 fps (PAL / NTSC), i Full HD 1080p fins a 50/60 fps
* Gravació de vídeo time lapse a 4k i Full HD 1080p
* Pantalla LCD de 3,0" d'1.040.000 píxels abatible i tàctil
* Connexió Bluetooth i Wi-Fi
* Bateria LP-E17
* Entrada de Jack de 3,5mm per a micròfons externs o gravadores

## Diferències respecte a la 200D

* Gravació de vídeo: Gravació de vídeo 4K, en lloc de vídeo FULL HD
* Bateria amb capacitat per realitzar fins a 1070 fotografies, en lloc de 650 amb la 200D
* Com a la EOS 2000D i la 4000D (i a diferència de la 100D i 200D), la 250D manca del connector central de la zapata de flaix universal, fent així que només els flaixos TTL siguin compatibles amb aquest model.

## Inclòs a la caixa

* Cos de la Canon EOS 250D
* Objectiu EF-S 18-55mm f/4-5.6 IS STM
* Ocular EF
* Tapa de la càmera R-F-3
* Corretja per la càmera EW-400D-N
* Bateria LP-E17
* Coberta de la bateria
* Carregador de bateria LC-E17E
* Cable d'alimentació
* Manual d'usuari

## Accessoris compatibles

* Tots els objectius amb muntura EF / EF-S
* Flaixos amb TTL
* Micròfons amb entrada de Jack 3,5 mm
* Targetes de memoria SD, SDHC i SDXC
* Cable mini HDMI (tipus C)

## Referències

* 1 2 «Canon EOS 250D. Ficha Técnica» (en castellà). Todo fotografia.
* ↑ What you need to know about Canon's EOS Rebel SL3 (250D) DPreview, 10 de abril de 2019
* ↑ «Comparativa vis a vis Canon EOS 200D y Canon EOS 250D» (en castellà). Decamaras.
* ↑ Canon elimina la zapata universal de su EOS 250D para impedir el uso de flashes manuales de terceros Photolari, 9 de mayo de 2019
* ↑ «Canon EOS 250D negra y objetivo EF-S 18-55mm f/4-5.6 IS STM» (en castellà). Canon España.
# Can Felip

«Can Felip o Cal Felip» té aquests significats:
* Edificacions:
** Cal Felip del Coracero al Prat de Llobregat (el Baix Llobregat)
** Can Felip del carrer Joaquim Codina, obra a la Cellera de Ter (la Selva)
** Can Felip del carrer Dr. Calix Noguer, casa a la Cellera de Ter (la Selva)
** Can Felip (Maçanet de la Selva) casa a la Selva
** Can Felip (Sant Joan Despí) i la torre de Can Felip, a Sant Joan Despí (el Baix Llobregat)
** Cal Felip (Solsona), mas a Solsona (el Solsonès)
** Can Felip (Vilopriu), gran casal a Vilopriu (el Baix Empordà)
** Can Pairet i Can Felip, grup de cases del segle xviii a Palafrugell (el Baix Empordà)
* Miscel·lània: Turó de Can Felip, muntanya al municipi de Beuda (la Garrotxa)

## Vegeu també

* Can Felipa, a Barcelona
* Sant Felip (pàgina de desambiguació)
* Can Feliu
# Cambra anterior

La cambra anterior és l'espai de l'ull que està limitat per davant per la còrnia i per darrere per l'iris i el cristal·lí, on comunica amb la cambra posterior a través de la pupil·la. Aquest espai es troba ple d'un líquid que s'anomena humor aquós, el qual circula lliurement i aporta els elements necessaris per al metabolisme de les estructures anteriors de l'ull que són avasculares (no reben aportacions nutritives de la sang) com la còrnia i el cristal·lí.
En un lloc de la cambra anterior que s'anomena angle iridocorneal (el punt d'unió entre l'iris i la còrnia) es troba el canal de Schlemm pel qual s'elimina l'humor aquós sobrant. L'equilibri entre la producció i l'eliminació de l'humor aquós és de gran importància per al funcionament normal de l'ull. Si el canal de Schlemn s'obstrueix per alguna circumstància, augmenta la pressió normal de l'humor aquós i es produeix una malaltia que s'anomena glaucoma.

## Referències

* ↑ cambra anterior a Optimot
* ↑ Gerard J. Tortora; Bryan Derrickson Principios de anatomía y fisiología. Médica Panamericana, 2006. ISBN 978-968-7988-77-1.

## Vegeu també

* Hipema
* Distròfia endotelial de Fuchs

## Enllaços externs

* Histology Learning System, Boston University
# Cantó d'Oberbronn

Oberbronn fou un comtat d'Alemanya que va sorgir per la partició el 1622 del segon comtat de Leiningen (al que s'havia reincorporat el de Westerburg). Extinta la branca el 1665 va passar a la branca del comtat de Rickingen.

## Comtes de Oberbronn

* Lluís Emich 1622-1635
* Joan Lluís 1635-1665
# Josep Maria Solà i Llinàs

Josep Maria Solà Llinàs (Mataró, Maresme, 18 de maig de 1948) és un entrenador de bàsquet català, ja retirat.
Va desenvolupar gran part de la seva carrera esportiva dirigint l'UE Mataró, amb el qual guanyà tres lligues espanyoles de forma consecutiva entre 1972 i 1974. També va dirigir la selecció espanyola de bàsquet femení entre 1974 i 1979, participant als Campionats d'Europa de 1974, 1976 i 1978. Posteriorment, va entrenador diversos equips en categories catalanes i formatives com l'Argentona, Cabrera, Associació Esportiva del Centre Catòlic Mataró, Llavaneres, entre d'altres. Fou distingit com Històric del Bàsquet Català per la Fundació de Bàsquet Català el 2002.

## Palmarès

* 3 Lliga espanyola de bàsquet femenina: 1971-72, 1972-73, 1973-74

## Referències

* ↑ «Josep Maria Solà i Llinàs». Enciclopèdia de l'esport català. Barcelona: Grup Enciclopèdia Catalana.
* ↑ «La llarga història del bàsquet femení de Mataró en categoria estatal». El Tot Mataró i Maresme, 06-06-2018. [Consulta: 18 gener 2020].
* ↑ «Històrics del Bàsquet Català». Fundació Bàsquet Català. Arxivat de l'original el 2017-08-18. [Consulta: 18 gener 2020].

## Enllaços externs

* Entrevista Josep Maria Sola (Un Histórico del mundo del Basket Mataroní y nacional)
# Moviment al Socialisme (Veneçuela)

Moviment al Socialisme (Movimiento al Socialismo en castellà), més conegut pel seu acrònim MAS, és un partit polític de Veneçuela.
La seva bandera és taronja, amb les lletres blanques de vora negra o blava. Fou fundat per dissidents comunistes (de tendència socialdemòcrata radical) el 1971.
# Scorpaenodes steinitzi

Scorpaenodes steinitzi és una espècie de peix pertanyent a la família dels escorpènids.

## Descripció

* Fa 5,5 cm de llargària màxima.

## Hàbitat

És un peix marí, demersal i de clima tropical.

## Distribució geogràfica

Es troba al mar Roig.

## Observacions

És inofensiu per als humans.

## Referències

* ↑ Bleeker, P., 1857. Bijdrage tot de kennis der ichthyologische fauna van de Sangi-eilanden. Natuurkd. Tijdschr. Neder. Indië v. 13. 369-380.
* ↑ uBio (anglès)
* ↑ Klausewitz, W. & Ö. Fröiland, 1970. Fische aus dem Roten Meer. XII. Scorpaenodes steinitzi n. sp. von Eilat Golf von Aqaba. (Pisces: Scorpaenidae). Senckenb. Biol. v. 51 (núms. 5/6): 317-321.
* ↑ The Taxonomicon (anglès)
* 1 2 3 4 FishBase (anglès)
* ↑ Goren, M. i M. Dor, 1994. An updated checklist of the fishes of the Red Sea (CLOFRES II). The Israel Academy of Sciences and Humanities, Jerusalem, Israel. 120 p.

## Bibliografia

* Anònim, 2001. Base de dades de la col·lecció de peixos del National Museum of Natural History (Smithsonian Institution). Smithsonian Institution - Division of Fishes.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Línia evolutiva de Goldeen

Aquesta línia evolutiva de Pokémon inclou Goldeen i Seaking.

## Goldeen

Goldeen és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus aigua i evoluciona en Seaking. En el joc Pokémon Go es necessiten 50 caramels de Goldeen per evolucionar-lo a Seaking.

## Seaking

Seaking és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus aigua i evoluciona de Goldeen.

## Referències

* 1 2 3 «Goldeen» (en anglès). pokemon-index, 2010. [Consulta: 17 juliol 2012].
* 1 2 «Pokémon Franchise Approaches 150 Million Games Sold» (en anglès). PR Newswire. Nintendo, 04-10-2005 [Consulta: 21 setembre 2020].

## Enllaços externs

* Web oficial de Pokémon
* Goldeen a Bulbapedia (anglès)
* Seaking a Bulbapedia (anglès)
Espècies de Pokémon :
# NABU

* Aquest article tracta sobre l'associació per a la protecció de la natura alemanya. Vegeu-ne altres significats a «Nabu».
El Naturschutzbund Deutschland e.V., més conegut amb l'acròstic NABU, és una Organització no governamental (ONG) alemanya que actua per a la protecció de la natura al seu país d'origen i al nivell internacional. És l'associació mediambiental més nombrosa i antiga d'Alemanya i s'interessa particularment a la protecció dels rius, dels boscs i de certes espècies.
Lina Hähnle, l'esposa d'un fabricant de Suàbia va crear-la el 1899 en veure «a insuportable explotació de la natura sense consideració». De 460.000 socis al febrer 2010 va créixer a 620.000 a principis de 2017 i queda així una de les associacions més grans d'Alemanya. Té uns 2000 grups locals a tot arreu d'Alemanya. NABU va afiliar-se amb l'organització mundial BirdLife International.
El NABU administra projectes concrets de protecció i instituts de recerca científica; organitza la formació i la protecció de la natura i condueix campanyes de sensibilització. El govern federal alemany va reconèixer l'associació com organització d'interès públic i té per tant l'obligació de consultar-la quan tracta temes ecològics de l'esfera de les seves competències.
Des de 2003, el president n'és en Olaf Tschimpke.

## Referències

* ↑ EP, Forbes /. «Jackery anuncia el evento 'Go Green with Jackery' para conmemorar el Día Mundial de la Tierra 2023» (en castellà), 22-04-2023. [Consulta: 9 juliol 2024].
* ↑ Mehr als 100 Jahre für Mensch und Natur. Die NABU-Chronik in Kurzform 24 de març 2010
# Riu Deva

«Riu Deva» té aquests significats:
* Riu Deva (Cantàbria), riu que passa per Cantàbria i Astúries.
* Riu Deba o riu Deva, riu de Guipúscoa.
* Riu Deva (Ourense), afluent del Miño per l'esquerra.
* Riu Deva (Pontevedra), afluent del Miño per la dreta.
* Riu Deva (Teruel), afluent del Túria.
* Riu Deva (Mesopotàmia), riu de Mesopotàmia
# Riu Dravinja

El Dravinja és un riu de la regió d'Estíria, a Eslovènia. Neix al massís de Pohorje i travessa les ciutats de Zreče, Slovenske Konjice, Poljčane, Makole, Majšperk fins a Videm pri Ptuju, on es barreja amb el riu Drava.
# Riu Qingshui

Riu Qingshui és el nom que rep el riu Yuan en un dels seus trams superiors, abans de rebre les aigües del seu afluent, el riu Wu.
# Riu Pus

Pus és un riu de Maharashtra, que neix al poble de Kata just al nord de Washim (Basim) a20° 09′ N, 77° 12′ E﻿ / ﻿20.150°N,77.200°E﻿ / 20.150; 77.200 i després d'un curs de 104 km cap al sud-est i després nord-est, desaigua al Penganga a Sangam a 19° 51′ N, 76° 47′ E﻿ / ﻿19.850°N,76.783°E﻿ / 19.850; 76.783. Rega diverses valls junt amb el Kata Purna, que neix prop del Pus, totes les quals són estretes i tancades.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Riu Qiantang

El riu Qiantang (en xinès simplificat: 钱塘, pinyin: Qiántáng) és un riu de la Xina de l'Est, que transcorre íntegrament a la província de Zhejiang. Travessa la capital provincial de Hangzhou per acabar desembocant a la badia de Hangzhou. Al riu Qianting s'hi produeixen un dels mascarets més importants i coneguts del món, amb onades que poden arribar als 9 metres.

## Galeria

* Pont sobre el riu Qiantang
* Mascaret del riu Qiantang

## Referències

* ↑ «L'onada que remunta el riu». [Consulta: 7 octubre 2020].
* ↑ «La marea del río Qiantang: todo un espectáculo para los turistas en China» (en castellà). [Consulta: 7 octubre 2020].
# Ronaël Pierre-Gabriel

Ronaël Julien Pierre-Gabriel (nascut el 13 de juny de 1998) és un futbolista professional francès d'origen martinicà i malgaix que juga com a defensa al GNK Dinamo Zagreb.

## Carrera de club

Pierre-Gabriel és un exponent juvenil de l'AS Saint-Étienne. Va debutar a la Ligue 1 el 29 de novembre de 2015 contra el Guingamp. Va començar en el primer onze, abans de ser substituït al minut 61 per Pierre-Yves Polomat.
El 23 de juliol de 2022, Pierre-Gabriel es va unir a l'Estrasburg de la Ligue 1 amb una cessió d'una temporada amb opció de compra. El 18 de gener de 2023 fou novament cedit fins a final de temporada a l'Espanyol.

## Referències

* ↑ Ronaël Pierre-Gabriel, Fitxa a Soccerway
* ↑ «Saint-Étienne vs. Guingamp - 29 novembre 2015 - Soccerway». soccerway.com. [Consulta: 2 desembre 2015].
* ↑ «Official | Strasbourg sign Ronaël Pierre-Gabriel on loan». Get French Football News, 23-07-2022. [Consulta: 23 juliol 2022].
* ↑ «PIERRE-GABRIEL, NOU JUGADOR DE L’ESPANYOL». RCD Espanyol, 18-01-2023. [Consulta: 18 gener 2023].

## Enllaços externs

* Perfil de França a FFF
# Riu de Vilafermosa

El riu de Vilafermosa (en castellà Río Linares o Río Villahermosa) és un riu de la conca mediterrània de la península Ibèrica que neix a l'Aragó, a la serra de Gúdar, prop del poble de Valdelinares, i entra al nord del País Valencià per la comarca de l'Alt Millars, al sud-oest del massís del Penyagolosa, del qual rep gran part de la seua aigua. Desemboca al Millars a la localitat de Vallat.
Passa pels pobles de Vilafermosa –que dona nom al riu al seu pas per terres valencianes–, el Castell de Vilamalefa, Lludient i Argeleta. Durant el seu curt recorregut, es poden trobar moltes espècies d'arbres a la ribera del riu, i també fauna abundant, a causa de la qualitat de la seua aigua. Es creu que encara hi pot haver llúdrigues.

## Referències

* ↑ «Mindat.org». [Consulta: 19 setembre 2021].
* 1 2 «Turismo. Castellón - Alto Mijares, tesoro del interior». [Consulta: 19 setembre 2021].
* ↑ REDACCIÓN. «Las nutrias conquistan el Millars» (en castellà), 06-08-2018. [Consulta: 19 setembre 2021].
# Riu de Vilallobent

El Riu de Vilallobent és un riu que marca el límit de les comarques de l'Alta i la Baixa Cerdanya, per tant, entre la Catalunya del Nord i la del Sud. Separa la comuna nord-catalana de Palau de Cerdanya del municipi sud-català de Puigcerdà, dins de l'antic terme de Vilallobent. En el seu curs més alt s'anomena Torrent del Mal Pas.
El riu té un curs bàsicament orientat de sud-est a nord-oest, amb una forta sinuositat pròpia del territori muntanyós que travessa. Al llarg de tot el seu curs fa sempre de termenal comunal, comarcal i estatal entre les demarcacions abans esmentades. S'origina al nord de la Muntanya de Saltèguet, a llevant de Comes Fosques, s'adreça al costat de ponent del Roc del Quer, passa a ran del costat de llevant del poble de Vilallobent i un xic més lluny a ponent del de Palau de Cerdanya, i just al nord-est de Vilallobent i de la partida dels Tubs s'aboca en la Vanera.

## Referències

* ↑ El curs del Riu de Vilallobent en els ortofotomapes de l'IGN
# Riu de Vallcivera

El riu de Vallcivera és un riu de la comarca de la Baixa Cerdanya que es troba a Vallcivera. Neix al Port de Vallcivera (2.517 m) i el seu cabal depèn dels estanyons de Vallcivera del municipi de Lles de Cerdanya, de l'estany de Montmalús (on és el Refugi de Montmalús) i del riu de Montmalús que desemboca just abans de la desembocadura al riu de la Llosa.

## Referències

* ↑ «Riu de Vallcivera». Gran Enciclopèdia Catalana. Barcelona: Grup Enciclopèdia Catalana.
* ↑ «Riu de Vallcivera». Gran Enciclopèdia Catalana. Barcelona: Grup Enciclopèdia Catalana.
* ↑ «Riu de Vallcivera». Gran Enciclopèdia Catalana. Barcelona: Grup Enciclopèdia Catalana.
* ↑ «Riu de Vallcivera». Gran Enciclopèdia Catalana. Barcelona: Grup Enciclopèdia Catalana.
* ↑ «Riu de Vallcivera». Gran Enciclopèdia Catalana. Barcelona: Grup Enciclopèdia Catalana.
* Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.